Dorothy White

**Dorothy White** คือตัวละครที่สวมบทบาทโดย Giftduck Gaming

## **ความสามารถพิเศษ**

1.ใช้เวทมนตร์ได้ระดับแค่เบื้องต้น

2.ทำน้ำปั่นผลไม้ให้อร่อยติดใจได้เพราะคล้ายกับการปรุงยา

3.ปรุงยาได้ (ยกเว้นยาสเน่ห์ที่ไม่เคยคิดจะใช้กับใคร แม้กระทั่ง Sota Tachibana เธอก็ไม่เคยคิดจะใช้กับเขา)

4.ขี่ไม้กวาดพอได้

**นิสัย**

ขี้แย ร้องไห้เก่ง เวลาไม่พอใจจะเงียบไม่พูดไม่จา ปกติไม่ค่อยพูดกับใครถ้าไม่สนิทจริง เวลาที่จะรักใครก็รักจริง และจะรักไปจนวันตาย

**ข้อมูลภูมิหลัง**

**Dorothy White** (อ่าน: โด-โร-ธี ไวท์) เกิดเมื่อวันที่ 14 สิงหาคม 2003 ณ กรุงลอนดอน ประเทศอังกฤษ หลังจากคุณพ่อคุณแม่ประสบอุบัติเหตุเสียชีวิตทางรถยนต์ตอนที่เธออายุ 20 ปีแล้ว โดโรธีจึงตัดสินใจจากบ้านเกิดเมืองนอนมายัง Los Santos เพื่อหางานทำ

**แต่แท้จริงแล้วเธอเป็นลูกสาวของผู้วิเศษหรือพ่อมดแม่มด** เรื่องที่คุณพ่อคุณแม่เสียชีวิตนั้นไม่ใช่เป็นเพราะอุบัติเหตุทางรถยนต์ แต่เป็นเรื่องที่เธอกุขึ้นมา ส่วนเรื่องที่พ่อแม่ของเธอเสียชีวิตนั่นเป็นความจริง เพราะพวกท่านมักใหญ่ไฝ่สูง หวังครอบครองโลกวิเศษ จึงถูกศาสตราจารย์ที่ถนัดด้านการต่อสู้จากโรงเรียนฮอกมี๊ตหรือสถาบันผู้วิเศษสังหารด้วยเวทมนตร์ที่ทำให้ถึงแก่ความตายได้ทันที แต่เรื่องทั้งหมดเกิดขึ้นในตอนที่เธอยังเด็ก พอโตมาจนอายุ 20 ปีเธอก็ย้ายจากบ้านเกิดที่ลอนดอนมาที่ Los Santos เพราะทนเพื่อนบ้านที่เป็นพ่อมดด้วยกันบูลี่ว่าเป็นลูกสาวของพวกศาสตร์มืดไม่ไหว ปรกอบกับคุุณยายที่เป็นสควิป (แม่มดที่ไม่มีเวทมนตร์) ได้เสียชีวิตลง เธอจึงย้ายจากลอนดอนมาอยู่ที่ Los Santos แทน และได้เจอตาแก่หน้าม่อ กับชายหนุ่มสุดเท่ที่เป็นตำรวจที่ชื่อ Sota Tachibana ที่การาจกลางเมือง ส่วนเรื่องที่เธอเป็นแม่มดนั้น มีเพียงโซตะที่รับรู้แต่ก็ไม่ได้เชื่อเรื่องที่โดโรธีว่าเป็นแม่มดจริง

## **เหตุการณ์ที่เกี่ยวข้องภายในเมือง**

-**พบตาแก่หน้าม่อกับตำรวจสุดหล่อที่ชื่อ Sota Tachibana**

หลังจากมาอยู่อาศัยที่เมืองนี้ได้ซักระยะ ระหว่างที่เธอนำน้ำผลไม้มาที่การาจกลางกลางตอนกลางวันเพื่อที่จะขายเอาเงินมาใช้ เธอก็ได้พบตาแก่ที่ไหนไม่รู้ มายืนพูดลวนลามต่อหน้าเธอว่า

*"ต่อไปนี้หนูจะไม่ได้อยู่ตัวคนเดียวแล้วนะลูกนะ"*

*"ทำไมล่ะคะ"*

เวลาอยู่โลกมักเกิ้ลหรือโลกมนุษย์ โดโรธีถ้าไม่ถึงจวนตัวแก่ชีวิตจริงจะไม่ใช้เวทมนตร์เด็ดขาด เพราะเป็นกฎหมายของโลกผู้วิเศษว่าด้วยห้ามใช้เวทมนตร์กับมนุษย์ เธอจึงยืนนิ่งด้วยความกลัว และไม่รู้ว่าจะทำยังไงต่อไปดี แต่ด้วยโชคช่วยที่มีฮีโร่หนุ่มสุดเท่เข้ามาช่วยไว้

*"แก่แล้วไม่ต้องม่อ ให้คนหนุ่มคนสาวได้ม่อบ้าง"*

และนั่นทำให้โดโรธีได้รู้จัก Sota Tachibana ที่เป็นตำรวจในคราบชุดนอกเครื่องแบบเป็นครั้งแรก

**-Sotaช่วยโดโรธีที่เดินลงจากเขาไม่ได้เพราะกลัวความสูง**

เนื่องจากโดโรธีเคยชินกับการใช้ไม้กวาดบินขึ้นฟ้า แต่พอไม่ได้ใช้แล้วก็ลองเดินขึ้นภูเขาแบบมนุษย์ดู จึงเกิดกลัวความสูงจนเดินกลับลงจากภูเขาไม่ได้ เธอจึงขอความช่วยเหลือโดยการใช้ทวิตเตอร์ในมือถือที่ซื้อมาจากห้างสรรพสินค้าในเมือง ซึ่งคนที่มาช่วยเธอก่อนใครเพื่อนก็คือ Sota Tachibana พอเขาพาเธอลงจากภูเขาด้วยมอเตอร์ไซด์ เธอกลับเข่าอ่อนอย่างหมดแรง โซตะจึงตัดสินใจอุ้มเธอขึ้นรถยนต์ และขับไปส่งถึงที่หมายโดยทิ้งมอเตอร์ไซด์ของตัวเองไว้อย่างนั้น

**-Sotaขอคบกับ Dorothy เป็นแฟน**

วันหนึ่งเธอขับรถยนต์ท่ามกลางสายฝนที่ตกหนัก จึงเกิดอุบัติเหตุถนนลื่น ทำให้รถยนต์พุ่งชนเสาอย่างแรง จนเป็นเหตุให้โดโรธีสลบไป พอฟื้นขึ้นมาอีกทีก็รีบขอความช่วยเหลือในทวิตเตอร์ แต่ก็สลบไปอีก ก่อนจะตื่นมาได้ยินเสียงเรียกเข้ามือถือ จึงรับสายและพบว่าคนที่โทรเข้ามาคือโซตะ เขาถามไถ่เธอด้วยความเป็นห่วงแต่เธอก็ชิงสลบก่อน ตื่นมาอีกครั้งเห็นโซตะทุบกระจกรถยนต์เรียกเธออย่างเอาเป็นเอาตาย สุดท้ายเธอก็ได้ถูกช่วยเหลือและถูกนำตัวส่งรพ. ระหว่างพักรักษาโซตะก็เฝ้าดูแลเธอเป็นอย่างดี หลังจากพักหายดีแล้วโซตะก็ชวนเธอไปเที่ยวร้านแมวคาเฟ่กับสวนสนุก ก่อนจะจบด้วยสวนสาธารณะ ซึ่งเธอกับเขาคุยกันอย่างถูกปากถูกคอดี จนกระทั่ง...

*"ผมคงทำให้ความดวงซวยของคุณหายไปไม่ได้หรอก แต่อย่างน้อย ขอให้ผมได้ช่วยให้ทุเลาลง ได้แบ่งเบาความซวยนี้ด้วยกันกับคุณนะ"*

โดโรธีเล็งเห็นถึงความมีน้ำใจ ความเป็นห่วงเป็นใย ความเอาใจใส่ของโซตะที่มีต่อเธอ ทำให้เธอตัดสินใจยอมตกลงคบกับโซตะเป็นแฟนแต่โดยดี

**-เหตุการณ์ไม่คาดฝันที่การาจกลาง**

วันหนึ่งโซตะชวนโดโรธีไปซื้อจักรยานเพื่อที่จะขี่เล่นกัน แต่พอจะไปเบิกรถที่การาจกลาง พบชายผู้ต้องสงสัยผมสีแดงยาวปกปิดใบหน้าของตัวเองขี่จักรยานผ่านมาพอดี ชายคนนั้นพูดทางมือถือให้ได้ยินในทำนองว่าจะยิงตำรวจ ให้เพื่อนเอาปืนมาให้เขาด้วย ซึ่งเป็นเหตุให้โซตะไม่ไว้วางใจ บอกให้โดโรธีรีบวิ่งขึ้นรถแลนครูซเซอร์ของเขา และเป็นความโชคดีที่ไม่มีเหตุการณ์ร้ายเกิดขึ้น เพราะโซตะวอร์เรียกเพื่อนตำรวจให้มาช่วยได้ทันท่วงที แต่ถึงกระนั้นโดโรธีก็ยังหวาดกลัวและฝันร้ายกับเหตุการณ์นี้ไปอีกหลายวัน

**-รักชอบโซตะจริงๆเข้าแล้ว**

คืนหนึ่งที่โดโรธีกับโซตะเตรียมจะเข้านอนกัน จู่ๆก็มีข่าวร้ายจากเพื่อนตำรวจว่ามีโจรออกมาปล้นเพชรให้รีบไปช่วยด่วน ซึ่งทำให้โซตะต้องรีบเปลี่ยนเสื้อผ้าเตรียมจะไปช่วย โดโรธีเป็นห่วงคนรักมาก จึงอ้อนวอนขอจะตามไปด้วย แต่โซตะไม่ให้ไปเพราะเป็นห่วง สุดท้ายโดโรธีก็ทำอะไรมากไม่ได้ ได้แต่ภาวนาต่อพระผู้เป็นเจ้าให้คนรักของตัวเองปลอดภัย และโซตะไม่พูดพร่ำทำเพลงกอดโดโรธีหนึ่งครั้งก่อนจะรีบออกจากห้องพักไป ทิ้งให้โดโรธีมองตามด้วยความเป็นห่วง แต่ทว่าหญิงสาวอดใจรอไม่ไหว ย่องแอบตามหลังไปแต่ก็คลาดสายตาไปเสียก่อน โซตะขับรถไวชนิดที่เธอตามไม่ทัน เธอจึงได้แต่เฝ้าวนเวียนขับรถอยู่ในเมือง สายตาคอยมองหาแต่รถตำรวจ แต่ก็ไม่พบ สุดท้ายวิ่งวนอยู่นับชั่วโมงก็ได้ยินเสียงเฮลิคอปเตอร์บนท้องฟ้า ครั้นพอเงยหน้าขึ้นก็พบว่าเป็นแบบนั้นจริง แถมมีอยู่สองลำกำลังบินเหนือน่านฟ้า ประกอบกับรถตำรวจกับรถมอเตอร์ไซด์ที่คาดว่าน่าจะเป็นรถตำรวจอย่างล่ะคันวิ่งเข้าไปในรพ.อย่างรวดเร็ว ทำให้เธอตัดสินใจขับรถวกกลับบ้าน เพราะคิดว่าโซตะน่าจะทำภารกิจเสร็จสิ้นแล้ว และถ้าขืนเธอไม่รีบกลับไปแล้วล่ะก็ โซตะอาจจะโกรธที่เห็นเธอขับรถตามเขาไปแทนที่จะรออยู่ในห้องพักก็เป็นไปได้ เมื่อไปถึงเธอก็โล่งใจที่โซตะยังไม่ได้กลับมา และเพียงแค่ชั่วประเดี๋ยวประด๋าวโซตะก็วิ่งกลับมาอย่างไว ซึ่งนับว่าเป็นโชคดีของเธอที่กลับมาถึงก่อนเขา ทันทีที่โซตะเข้ามาในห้องก็รีบกอดเธออย่างไว

*"คุณไม่เป็นอะไรนะ ฉันเป็นห่วงคุณแทบแย่เลย"*

*"โอ๋ๆ ไม่ต้องร้อง ไม่เป็นไร กลับมาแล้วนะ"*

สุดท้ายโซตะพาเธอนอนกอดบนเตียง ซึ่งเธอก็ได้ร้องไห้นอนกอดโซตะและเอ่ยปากบอกความจริงเรื่องที่เธอแอบตามเขาไป กับอีกเรื่องที่เธอบอกว่าชอบและรักโซตะเข้าแล้ว

-xxxxxxxxxxx

**ประวัติอาชญากรรม**

ไม่มี

## **คำพูดติดปาก**

* อะไรก็ได้ค่ะ
* แล้วแต่คุณเลยค่ะ
* ขอบคุณค่ะ